Modificarea Codului Fiscal: Taxarea pensiilor speciale şi majorarea TVA la produsele cu zahăr- surse.
Liderii coaliţiei de guvernare discută o creştere, probabil cu 60 de bani, pentru acciza la tutun şi tutun încălzit. Totodată, la propunerea liberalilor, se discută o creştere a TVA la produsele care conţin zahăr, de la 9% în prezent la 19%. Şedinţa coaliţiei de guvernare are loc miercuri, de la ora 14.00.
Liderii coaliţiei discută miercuri noi modificări ale Codului Fiscal, precum taxarea pensiilor speciale şi o majorare de acciză la tutun şi a TVA la produsele ce conţin zahăr, au declarat pentru MEDIAFAX surse politice.Liderii coaliţiei de guvernare discută o creştere, probabil cu 60 de bani, pentru acciza la tutun şi tutun încălzit.Totodată, la propunerea liberalilor, se discută o creştere a TVA la produsele care conţin zahăr, de la 9% în prezent la 19%.Social-democraţii propun taxarea pensiilor speciale şi acordarea de deduceri pentru familiile cu venituri mici şi medii.Taxa de solidaritate ar fi oportună, spunea marţi liderul PSD, Marcel Ciolacu: "Ea există în Germania, am crezut că domnul preşedinte e mai apropiat de sistemul german şi ar accepta mai uşor".Klaus Iohannis s-a pronunţat împotriva introducerii taxei de solidaritate în Codul Fiscal.Şedinţa coaliţiei de guvernare are loc miercuri, de la ora 14.00.